 ***Хөрмәтле биектаулылар һәм районыбыз кунаклары!***

*Татарастан Республикасы Президентының 2015 елның 9 апрелендәге Указы нигезендә, ел да үткәрелә торган милли бәйрәм – Сабантуе Татарстан республикасының авылларында һәм район үзәкләрендә 6 һәм 7 июнь көннәрендә узачак.*

*Биектаулылар өчен ул һәрвакытта да иң яраткан һәм көтеп алынган бәйрәм булды. Гасырлар буена халкыбыз тарафыннан яратылып үтүче Сабантуе – йөрәкләрне җилкендерә торган дәртле бәйрәм. Җыр-моңнары, уен-көлкесе, кунакчыллыгы, мавыктыргыч спорт ярышлары, батырларның бил алышуы белән күңелләрне яулап ала. Төрле яшьтәге, төрле милләттәге, төрле диндәге кешеләрне берләштерә.*

*Авыл хезмәтчәннәрен, райондашларны һәм безнең кунакларыбызны, шушы шатлыклы, яраткан бәйрәм белән котлыйм. Тынычлык, иминлек һәм яхшы башлангычларыгызда уңышлар телим. Без данлыклы игенчеләребезгә, аларның мул уңыш үстерә белгәннәре өчен рәхмәтлебез. Безнең кырларыбыз матур, тигез яшел уҗымнары белән, күз явын алырлык тулы башаклары белән сөендерә.*

*Сабантуй – якты өметләр, елның бөтен яктан да уңышлы булачагына ышану бәйрәме. Авыл халкы аны, хезмәт бурычларын уңышлы үтәп, горурланып, сөенеп, күтәренке күңел белән каршылый. Быелгы Сабан туен без Бөек Җиңүнең 70 еллыгы, ТАССР оешуның 95 еллыгы, республикабызның дәүләт булып оешуына 25 ел һәм Биектау районының 80 еллык юбилее булган елда каршылыйбыз. Әлеге вакыйгалар милли хәзинәбез булган бәйрәмдә нур өстенә нур булып, тагын бер кат искә алыныр.*

*Кадерле биектаулылар! Районның һәм бөтен республикабызның социаль-икътисади үсешенә керткән көндәлек тырыш һәм намуслы хезмәтегез өчен, ихлас рәхмәтемне белдерәм. Туган җиребезгә тугры булганыгыз, аны яратуыгыз, районның имин тормышы турында даими кайгыртуыгыз өчен рәхмәт сезгә, кадерле райондашлар.*

*Чын күңелемнән сезгә нык сәламәтлек, иминлек, тынычлык, эшләрнең гөрләп алга баруын, барлык яхшы башлангычларыбызның уңышлы дәвам итүен һәм туасы көнгә ышанычыбызның нык булуын, күңелләребездә иман нурының сүнмәвен телим! Сабантуй бәйрәме биргән күтәренке кәеф ел буе сүрелмәсен.*

*Сабантуйлар котлы булсын! Бәйрәм белән!*

*Рөстәм Кәлимуллин,*

*Биектау муниципаль районы башлыгы,*

*“Бердәм Россия” партиясенең җирле бүлекчәсе секретаре*